Forslag til nye vedtægter for Landsbyrådet 
Sagsfremstilling 
56.       Forslag til nye vedtægter for Landsbyrådet - Åbent 
  
  
SAGENS INDHOLD 
Kultur- og Fritidsudvalget godkendte 14. januar 2014 forslag til nye vedtægter for Landsbyrådet. Det blev samtidig 
besluttet, at forslaget skulle sendes i høring i Landsbyrådet forud for behandling i Byrådet.   
  
Landsbyrådet er et formaliseret fællesskab for landsbyer i [adresse]. Landsbyrådet er bl.a. rådgiver for 
Byrådet i sammenhænge af særlig betydning for landsbyerne og skal sikre fokus på [adresse] 
landsbypolitik og sammenhængen mellem denne og kommunens øvrige politikområder.  
  
Landsbyrådet er sammensat af repræsentanter for de 41 landsbyer i kommunen samt to medlemmer udpeget af 
Byrådet. Det ene af Byrådets medlemmer er tillige udpeget som formand for Landsbyrådet og for 
Forretningsudvalget. 
  
De nuværende vedtægter for Favrskov Kommunes Landsbyråd er godkendt i Byrådet 27. januar 2009. 
  
Af konstitueringsaftalen af 26. november 2013 mellem Byrådets partier fremgår det, at der skal fremlægges et 
konkret forslag til revision af Landsbyrådets vedtægter for Byrådet i januar 2014.  
  
Landsbyrådets vedtægter indeholder en beskrivelse af Landsbyrådets formål, sammensætning, virksomhed og 
opgaver. Til at understøtte Landsbyrådet indeholder vedtægterne endvidere en beskrivelse af et Forretningsudvalg, 
som Byrådet har nedsat under Kultur- og Fritidsudvalget efter § 17, stk. 4 i lov om kommunernes styrelse. 
Forretningsudvalget har bl.a. til opgave at forberede sager forud for behandlingen i Landsbyrådet. 
  
I forslaget til nye vedtægter for Landsbyrådet er opgaver og ansvar for henholdsvis Landsbyrådet og 
Forretningsudvalget tydeliggjort.  
  
Derudover sikrer de nye vedtægter, at der er klarhed over det formelle grundlag for nedsættelse af 
Forretningsudvalget som et særligt udvalg efter § 17, stk. 4 i lov om kommunernes styrelse. 
  
Landsbyrådets bemærkninger til forslaget til nye vedtægter er vedlagt som bilag. 
  
 
Byråd 
25. marts 2014 
Sagsnr. 710-2014-
390 
Dok.nr. 710-2014-
67662 
Sagsbehandler 
DPMEBA 
  
Tidl. politisk behandling 
BY, 23.11.10, pkt. 204, KF-U, 14.01.14, pkt. 5 
Forventet sagsgang 
KF-U, ØK, BY 
Lovgrundlag 
Lov om kommunernes styrelse § 17, stk. 4 
VURDERING 
Landsbyrådet har i deres høringssvar haft bemærkninger til valgperioden til Forretningsudvalget (medlemmer og 
næstformand) og til forslaget om, at tilskud til projekter, med en projektøkonomi over 250.000 kr. skal endeligt 
godkendes i Kultur- og Fritidsudvalget.  
  
I forhold til valg til Forretningsudvalget påpeger Landsbyrådet, at valg for to år ad gangen vil være vanskelig at 
håndtere, da valgperioden kan konflikte med den periode, det enkelte medlem af Landsbyrådet er valgt ind for. Valg 
til Forretningsudvalget for et år ad gangen har ifølge Landsbyrådet fungeret upåklageligt og har givet en passende 
kombination af kontinuitet og nye medlemmer. 
  
Teknik og Kultur finder, at Landsbyrådets bemærkninger vedr. valgperioden som næstformand og som medlemmer 
af Forretningsudvalget er relevante, og at de vil kunne imødekommes i forhold til bestemmelserne i Lov om 
kommunal styrelse § 17, stk. 4.  
  
I forhold til forslaget om, at tilskud til projekter, med en projektøkonomi over 250.000 kr. skal endeligt godkendes i 
Kultur- og Fritidsudvalget, henviser Landsbyrådet til, at den samlede projektøkonomi ofte har et langt højere budget 
grundet egenfinansiering og ekstern funding. Landsbyrådet anbefaler derfor, at det præciseres, at der er tale om 
projekter, hvor Landsbyrådet ønsker at bevilge beløb over 250.000 kr. af Landsbyrådets midler.  
  
Landsbyrådet stiller sig herudover uforstående over for kravet om, at enkeltstående projekter behandlet i 
Landsbyrådet skal godkendes i Kultur- og Fritidsudvalget, når Byrådet allerede har bevilget midlerne til 
Landsbyrådets disposition. Landsbyrådet foreslår derfor, at dette punkt slettes. 
  
Teknik og Kultur bemærker, at Landsbyrådet er et eksternt rådgivende samarbejdsorgan med kommunal 
repræsentation. Bevillingskompetencerne ligger i Byrådet, som dog kan uddelegere kompetencen til at disponere 
over midlerne inden for rammerne beskrevet i Landsbyrådets årsplan. Formuleringerne i det nye forslag til vedtægter 
med kravet om, at Kultur og Fritidsudvalget skal godkende ansøgninger til Landsbyrådets puljer i de tilfælde, hvor 
Landsbyrådet indstiller at give et tilskud på mindst 250.000 kr. til et enkeltstående projekt, har til formål at tydeliggøre
fordelingen af opgaver og ansvar. De er tilføjet for at sikre, at ansvar og prioritering af midlerne i forbindelse med 
ekstraordinært store tilskud til enkelte projekter har en større politisk forankring, end det har været tilfældet hidtil. 
  
Revideret forslag til vedtægter; hvor ændringerne er vist med korrekturmærkning, er vedlagt. 
  
INDDRAGELSE/KOMMUNIKATION 
Forslaget til nye vedtægter har været i høring i Landsbyrådet.  
  
ØKONOMISKE KONSEKVENSER 
Hvert år tildeles Landsbyrådet et drifts- og anlægsbudget, som kan disponeres i overensstemmelse med den 
årsplan for Landsbyrådet og de retningslinjer for disponering af midler til anlæg og aktiviteter/projekter, som er 
godkendt af Kultur- og Fritidsudvalget.  
  
For 2014 udgør driftsbudgettet 1.133.000 kr., og anlægsbudgettet er 700.000 kr. Herudover er der afsat 50.000 kr. 
til administrativ bistand til Landsbyrådet.  
  
I medfør af at Forretningsudvalget er nedsat som et særligt udvalg efter § 17, stk. 4 i lov om kommunernes styrelse, 
modtager formanden for Forretningsudvalget vederlag svarende til 5 % af borgmesterens vederlag.  
  
Endvidere har Forretningsudvalgets medlemmer mulighed for at modtage befordringsgodtgørelse m.v. efter reglerne 
herfor. Udgifterne hertil afholdes inden for Landsbyrådets samlede budget. 
  
Udgifter til møder i Landsbyrådet og Forretningsudvalget afholdes af Landsbyrådets samlede budget. 
  
INDSTILLING 
Teknik- og kulturdirektøren indstiller til Byrådet: 
  
1.    At godkende det reviderede forslag til vedtægter for Landsbyrådet. 
  
BESLUTNING 
  
Kultur- og Fritidsudvalget, 10. marts 2014: 
Fraværende: Frederik Nielsen, Kåre Christoffersen 
  
Indstilles godkendt, idet Kultur- og Fritidsudvalget foreslår, at beløbsgrænsen for tilskud, som skal godkendes i Kultur 
og Fritidsudvalget hæves til 300.000 kr. 
  
Økonomiudvalget, 18. marts 2014: 
Fraværende: Ingen 
  
Indstillingen fra Kultur- og Fritidsudvalget indstilles godkendt. 
  
Bilag 
  
  
  
  
Byråd, 25. marts 2014: 
Fraværende: Laust Bach 
  
Godkendt. 
Landsbyrådets høringssvar til forslag til nye 
vedtægter for Landsbyrådet 
710-2014-54234 
Revideret forslag til nye vedtægter for 
Landsbyrådet 
710-2014-57251 
